wickkiey/tamil-wikipedia-chunked huggingface dataset:
# இப்போக்கிரட்டீசு உறுதிமொழி

(கிமு 460-370) பெயரிலான உறுதிமொழி பாரம்பரியமாக ஏற்கப்படுகிறது.]]
**இப்போக்கிரட்டீசு உறுதிமொழி** என்பது வரலாற்று ரீதியாக மருத்துவர்களால் ஏற்கப்பட்டுவரும் நன்னெறி உறுதிமொழியாகும். இது மிகவும் பரவலாக அறியப்பட்ட கிரேக்க மருத்துவ நூல்களில் இடம்பெற்ற ஒன்றாகும். இதன் அசல் வடிவத்தில், நோய்களைக் குணப்படுத்தக்கூடிய கடவுளர்கள் என்று கிரேக்கர்கள் நம்பிய வெவ்வேறு கடவுளர்கள், தேவதைகளின் பெயர்களால் இந்த உறுதிமொழி எடுத்துக்கொள்ளப்பட்டது. மேற்கத்திய உலகில் மருத்துவ நன்நெறிகளின் ஆரம்பகால வெளிப்பாடாக இந்த உறுதிமொழி உள்ளது. இது மருத்துவ நன்நெறிகளின் பல கொள்கைகளை வலியுறுத்துகிறது. அவை இன்றும் மிக முக்கியத்துவம் வாய்ந்தவையாக உள்ளன. இதில் மருத்துவ இரகசியம் மற்றும் நோயாளிக்கு தீங்கு செய்யாமை ஆகியவை அடங்கும். மருத்துவ நன்நெறிக்கு தொடர்ந்து வழிகாட்டியாக அவற்றைத் தெரிவிக்கும் சில கொள்கைகளின் ஆரம்பகால வெளிப்பாடாக, பண்டைய இந்த உரை வரலாற்று மற்றும் குறியீட்டு விழுமியங்களை விட அதிகமாக உள்ளது. இந்த உறுதிமொழியின் மாற்றியமைக்கப்பட்ட வடிவ உறுதிமொழியை ஏற்பது பல நாடுகளில் மருத்துவ பட்டதாரிகளுக்கு ஒரு சடங்காகவே உள்ளது. அதனால் இதற்கு சட்டப்பூர்வ அந்தஸ்தும் ஏற்பட்டிருக்கிறது. இந்த உறுதிமொழியை மீறி நடந்த மருத்துவரைத் தண்டிக்கலாம் என்று சட்டங்கள் கூறுகின்றன.  
அசல் உறுதிமொழி கிமு ஐந்தாம் மற்றும் மூன்றாம் நூற்றாண்டுகளுக்கு இடையில் ஐயோனிக் கிரேக்க மொழியில் எழுதப்பட்டது. இது பாரம்பரியமாக கிரேக்க மருத்துவர் இப்போகிரட்டீசால் கூறப்பட்டது என்றாலும், இது பண்டைய நூலான ஹிப்போகிரட்டிக் கார்பசில் சேர்க்கப்பட்டாலும், பெரும்பாலான தற்கால அறிஞர்கள் அது இப்போகிரட்டீசால் எழுதப்பட்டது எனக் கருதவில்லை.
# இப்போக்கிரட்டீசு உறுதிமொழி

## உறுதிமொழி உரை

### எஞ்சியிருக்கும் ஆரம்பகால பிரதி

தற்போதைக்கு கிடைத்துள்ள உறுதிமொழியின் மிகப் பழமையான பகுதியின் துணுக்கானது கி.பி 275 ஆம் ஆண்டைச் சேர்ந்ததாகும். தற்போதுள்ள மிகப் பழமையான பதிப்பு சுமார் 10-11 ஆம் நூற்றாண்டைச் சேர்ந்தது, இது வாடிகன் நூலகத்தில் உள்ளது. பொதுவாக மேற்கோள் காட்டப்படும் பதிப்பு, 1595 தேதியிட்டதாகும். அது கொய்னி கிரேக்க மொழியில் லத்தீன் மொழிபெயர்ப்புடன் காணப்படுகிறது.  
1923 ஆம் ஆண்டு லோப் பதிப்பில் காணப்படும் கிரேக்க மொழி இப்போகிரட்டீசு உறுதிமொழி, அதற்கடுத்து அதன் ஆங்கில தமிழ் மொழிபெயர்ப்புகள்:  
<blockquote></blockquote>  
<blockquote>I swear by Apollo Healer, by Asclepius, by Hygieia, by Panacea, and by all the gods and goddesses, making them my witnesses, that I will carry out, according to my ability and judgment, this oath and this indenture.  
To hold my teacher in this art equal to my own parents; to make him partner in my livelihood; when he is in need of money to share mine with him; to consider his family as my own brothers, and to teach them this art, if they want to learn it, without fee or indenture; to impart precept, oral instruction, and all other instruction to my own sons, the sons of my teacher, and to indentured pupils who have taken the Healer’s oath, but to nobody else.  
I will use those dietary regimens which will benefit my patients according to my greatest ability and judgment, and I will do no harm or injustice to them. Neither will I administer a poison to anybody when asked to do so, nor will I suggest such a course. Similarly I will not give to a woman a pessary to cause abortion. But I will keep pure and holy both my life and my art. I will not use the knife, not even, verily, on sufferers from stone, but I will give place to such as are craftsmen therein.  
Into whatsoever houses I enter, I will enter to help the sick, and I will abstain from all intentional wrong-doing and harm, especially from abusing the bodies of man or woman, bond or free. And whatsoever I shall see or hear in the course of my profession, as well as outside my profession in my intercourse with men, if it be what should not be published abroad, I will never divulge, holding such things to be holy secrets.  
Now if I carry out this oath, and break it not, may I gain for ever reputation among all men for my life and for my art; but if I break it and forswear myself, may the opposite befall me.
# இப்போக்கிரட்டீசு உறுதிமொழி

## நவீன பதிப்புகள் மற்றும் பொருத்தம்

வரைந்த இப்போகிரட்டீசின் வேலைப்பாடு, 1638 ]]
ஹிப்போகிரட்டிக் உறுதிமொழி இன்னும் விரிவான முறையில் தொழில்சார் நன்னெறிகளின் ஆவணமாக உருமறிவிட்டது, எஎம்எம் மருத்துவ நெறிமுறைகள் (முதன்முதலில் 1847 இல் ஏற்றுக்கொள்ளப்பட்டது) மற்றும் பிரித்தானிய ஜெனரல் மெடிக்கல் கவுன்சிலின் நன் மருத்துவ நடைமுறை போன்றவை தேசிய மருத்துவ சங்கங்களால் வழங்கப்பட்ட நன்னெறிகளுக்கான குறியீடுகள் தொடர்ந்து புதுப்பிக்கப்படுகின்றன. இந்த ஆவணங்கள் ஒரு மருத்துவரின் கடமைகள் மற்றும் அவர்கள் நோயாளிகளிடமும், பரந்த சமுதாயத்திடம் நடத்துகொள்ள வேண்டிய தொழில்முறை நடத்தை பற்றிய விரிவான பார்வையை வழங்குகின்றன. இந்த உறுதிமொழியை மீறி நடந்த மருத்துவர் மருத்துவப் பயிற்சிக்கான உரிமத்தை இழப்பது உட்பட, ஒழுங்கு நடவடிக்கைகளுக்கு உட்படுத்தப்படலாம். ஆயினும்கூட, இந்த பண்டைய உறுதிமொழியின் வசகங்களை வடிகட்டி அவற்றின் நீளத்தை குறைத்து குறுகிய உறுதிமொழிகளாக காலப்போக்கில் மாற்றப்பட்டுள்ளன. இதன் சாராம்சத்தில், சமய சார்பற்ற உறுதிமொழியின் பல புதுப்பிப்புகள் நவீன காலத்தில் வழங்கப்பட்டுள்ளன.
# இப்போக்கிரட்டீசு உறுதிமொழி

## இப்போக்கிரட்டீசு உறுதிமொழிக்குப் பதிலாக சரகா உறுதிமொழி சர்ச்சை

இந்தியாவில் உள்ள அனைத்து மருத்துவக் கல்லூரிகளின் அதிகாரிகளுடனான கலந்துரையாடல் நிகழ்வில், இந்தியத் தேசிய மருத்துவ ஆணையம், மருத்துவக் கல்லூரிகளில் பெற்றோர்களுடன் மருத்துவ உடை அணியும் விழாவை நடத்தும் போது, இப்போக்கிரட்டீசு உறுதிமொழியை ஏற்பதற்கு பதிலாக "மகரிஷி சரகர் உறுதிமொழி" என்ற திட்டத்தை முன்வைத்தது. இதற்கு பல மருத்துவர்கள் தனித்தனியாகவும் கூட்டாகவும் எதிர்ப்பு தெரிவித்தனர்.
# அகில இந்திய இந்திரா காங்கிரஸ் (திவாரி)

**அகில இந்திய இந்திரா காங்கிரஸ் (திவாரி)** (*All India Indira Congress (Tiwari)*) என்பது இந்தியாவில் அதிருப்தி இந்திய தேசிய காங்கிரஸ் கட்சித் தலைவர்களான நாராயண் தத் திவாரி, அர்ஜுன் சிங், கே. நட்வர் சிங், ரங்கராஜன் குமாரமங்கலம் ஆகியோரால் 1996 அமைக்கப்பட்ட ஓர் அரசியல் கட்சி ஆகும். சோனியா காந்தி கட்சியைக் கைப்பற்றியபோது கட்சி பின்னர் காங்கிரஸ் கட்சியுடன் இணைக்கப்பட்டது.
# அகில இந்திய இந்திரா காங்கிரஸ் (திவாரி)

## தேர்தல் வரலாறு

| இந்தியப் பொதுத் தேர்தல், 1996 | பதினொராவது மக்களவை | 4 | 4 | 1.5% | 1.5% |
| --- | --- | --- | --- | --- | --- |
| 1996 உத்தரப் பிரதேச சட்டமன்றட்க் தேர்தல் | 4 | 4 | 1.3% | 1.3% |  |
| 1996 சம்மு காசுமீர் சட்டமன்றத் தேர்தல் | 1 | 1 | 0.7% | 0.7% |  |
| 1996 மேற்கு வங்க சட்டமன்றத் தேர்தல் | 0 | 0 | 0.1% | 0.1% |  |
| தமிழ்நாடு சட்டமன்றத் தேர்தல், 1996 | 0 | 0 | 0.1% | 0.1% |  |
# மாரான்

**மாரான்** (மலாய்: *Maran*; ஆங்கிலம்: *Maran*; சீனம்: 马兰; ஜாவி: مارن); என்பது மலேசியா, பகாங் மாநிலத்தில், மாரான் மாவட்டத்தில் அமைந்துள்ள ஒரு நகரம். தெமர்லோ, குவாந்தான் நகரங்களுக்கு இடையில் அமைந்துள்ளது. கிழக்கு கடற்கரை விரைவுச்சாலை வழியாகவும் இந்த நகரத்திற்குச் செல்லலாம்.  
மாரான் நகரின் புறநகர்ப் பகுதியில் ஜெங்கா, பண்டார் துன் அப்துல் ரசாக் *(Bandar Tun Abdul Razak)* அமைந்துள்ளது. மலேசியாவின் முன்னாள் பிரதமர் துன் அப்துல் ரசாக் அவர்களின் நினைவாக ஒரு நகரம் இங்கு உருவாக்கப்பட்டது.  
மத்திய நில மேம்பாட்டு ஆணையத்தின் *(Federal Land Development Authority)* கீழ், ஜெங்கா நில மேம்பாட்டுத் திட்டம் *(FELDA Jengka)* அமல்படுத்தப்பட்டு உள்ளது. 36 ரப்பர், எண்ணெய்ப்பனைத் தோட்டங்கள் தோற்றுவிக்கப்பட்டு உள்ளன. இதனை ஜெங்கா முக்கோணம் (Jengka Triangle) என்று அழைக்கிறார்கள்.
# மாரான்

## பொருளாதாரம்

மாரானின் முக்கிய பொருளாதார நடவடிக்கைகள் விவசாயம் சார்ந்தவை ஆகும். மலேசியாவிலேயே மிகப் பெரிய பெல்டா நிலக் குடியேற்றத் திட்டம் இங்குதான் உள்ளது. அதனால் பெரும்பாலும் எண்ணெய்ப்பனை உற்பத்தியே முக்கியமான விவசாயமாக உள்ளது.
# மாரான்

## போக்குவரத்து

மாரானில் இரயில் சேவைகள் இல்லை. ரேபிட் குவாந்தான் *(rapid Kuantan)* பேருந்து சேவையும் இன்னும் இந்த நகருக்கு கிடைக்கவில்லை. சிட்டி லைனர் *(Cityliner)* பேருந்துகள் மாரான் நகரைக் குவாந்தான் மற்றும் ஜெராண்டுட் நகரங்களுடன் இணைக்கின்றன.  
மாரானுக்கு காரில் செல்வது மிகவும் எளிதானது. கிழக்கு கடற்கரை விரைவுச்சாலை மாரான் நகருக்கு இரண்டு வழிகளை வழங்குகிறது.  
பழைய கோலாலம்பூர் - குவாந்தான் கூட்டரசு சாலை மாரான் நகரத்தின் வழியாகச் செல்கிறது. கூட்டரசு சாலை 64 (மலேசியா) மாரானை ஜெராண்டுட் நகருடன் இணைக்கிறது.  
பகாங் மாநிலத்தின் அரச நகரான பெக்கான் நகரத்தை, கூட்டரசு சாலை 82 (மலேசியா) இணைக்கின்றது.
# மாரான்

## மாரான் மரத்தாண்டவர் ஆலயம்

மாரான் மரத்தாண்டவர் ஆலயம், மாரானில் இருந்து 38 கி.மீ. தொலைவில் உள்ளது. இந்தக் கோயில் எண்ணெய்ப்பனை மற்றும் ரப்பர் தோட்டங்களுக்கு மத்தியில் 1891-ஆம் ஆண்டில் நிறுவப்பட்டது.  
இந்தப் பழைமையான கோயில் மலேசியாவின் மிகப்பெரிய ஆன்மீக தலங்களில் ஒன்றாக விளங்குகிறது. ஒவ்வோர் ஆண்டும், மார்ச் மற்றும் ஏப்ரல் மாதங்களில் பங்குனி உத்திரம் திருவிழா நடைபெறுகிறது. நாடு முழுவதிலும் இருந்து சுமார் 400,000 பக்தர்கள் கோயிலில் கூடுகிறார்கள்.
# மாரான்

## மாரான் மரத்தாண்டவர் ஆலயம்

### அரசாங்க ஊழியர்களால் உருவாக்கப்பட்டது

மலேசியத் தலைநகர் கோலாலம்பூரில் இருந்து கிழக்குப் பகுதியில் குவாந்தான் நகரை நோக்கிச் செல்லும் நெடுஞ்சாலையின் இடது புறத்தில், முதல் ஆலயமாக அமைந்து இருக்கிறது,  
1890-ஆம் ஆண்டுகளில், அன்றைய அரசாங்க ஊழியர்களால் ஒரு சிறிய கூடாரத்தில் தொடங்கப்பட்டது. அதன் பிறகு படிப்படியாக வளர்ச்சி அடைந்து, தற்போதைய தோற்ற நிலையை அடைந்துள்ளது.
# மாரான்

## மாரான் மரத்தாண்டவர் ஆலயம்

### கோயில் வரலாறு

120 ஆண்டுகளுக்கு முன் கோலாலம்பூரில் இருந்து குவாந்தான் நகருக்குச் சாலை அமைக்கும் வேலை நடந்து கொண்டிருந்தது. ஒரு பெரிய மரத்தை வெட்டும் போது அதில் இருந்து ரத்தம் கசிந்தது.  
அதே வேளையில் மரம் வெட்டிக் கொண்டிருந்த தமிழர் ஒருவருக்கு அருள் வந்து, அந்த மரத்தை வெட்டக் கூடாது என்றும், சாலையைச் சிறிது தூரத்திற்கு அப்பால் போட வேண்டும் என்றும் சொன்னார்.
# பெரா

**பெரா** (மலாய்: *Bandar Bera*; ஆங்கிலம்: *Bera Town*) என்பது மலேசியா, பகாங் மாநிலத்தில், பெரா மாவட்டத்தில் *(Bera District)* உள்ள ஒரு நகரம். அந்த மாவட்டத்தின் தலைப்பட்டணம். பகாங் மாநிலத்தில் தென் மேற்கில் உள்ளது.  
இந்த நகரம் முன்பு தெமர்லோ மாவட்டத்தில் இருந்தது. 1992-ஆம் ஆண்டு பெரா மாவட்டம் உருவாக்கப் பட்டது. அதன் பின்னர் இந்தப் பெரா நகரம் அந்த மாவட்டத்தின் தலைப் பட்டணம் ஆனது.
# பெரா

## சொற்பிறப்பியல்

மலேசியாவின் மிகப் பெரிய நன்னீர் ஏரியான பெரா ஏரி *(Lake Bera)* இந்த நகரத்தில்தான் உள்ளது. 1994 நவம்பர் மாதம் முதல் ராம்சர் உடன்படிக்கையின் கீழ் அந்த ஏரி பாதுகாக்கப் படுகிறது.  
அந்த ஏரியின் பெயரே இந்த நகரத்திற்கும் வைக்கப்பட்டது.
பெரா ஏரிப் பகுதியில் செமலை *(Semelai)* எனும் ஒராங் அஸ்லி பழங்குடியினர் வாழ்கிறார்கள். அவர்களின் கூற்றுப்படி, பெரா அதன் பெயரை ரெபா *(Reba)* எனப்படும் ஒரு வகை கடல் பாசியில் இருந்து பெறப்பட்டது.
# பெரா

## மக்கள்தொகையியல்

பின்வருபவை 2010-ஆம் ஆண்டு மலேசிய புள்ளியியல் துறையின் மக்கள் தொகை கணக்கெடுப்பின் புள்ளி விவரங்கள்.
| பெராவில் உள்ள இனக் குழுக்கள்: 2010 மக்கள் தொகை கணக்கெடுப்பு |  |  |
| --- | --- | --- |
| மலாய்க்காரர்கள் | 60,696 | 67.2% |
| சீனர்கள் | 24,511 | 27.1% |
| இந்தியர்கள் | 4,739 | 5.2% |
| இதர மக்கள் | 358 | 0.4% |
# 2-அமினோபிரிடின்

}}  
**2-அமினோபிரிடின்** (*2-Aminopyridine*) என்பது H<sub>2</sub>NC<sub>5</sub>H<sub>4</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். அமினோபிரிடின் சேர்மத்தின் மூன்று மாற்றியன்களில் 2-அமினோபிரிடினும் ஒன்றாகும். நிறமற்ற திண்மப் பொருளான இச்சேர்மம் பிரொக்சிகாம், சல்பாபிரிடின், தெனொக்சிகாம், திரிபெலெனமீன் போன்ற மருந்துகளின் உற்பத்தியில் பயன்படுத்தப்படுகிறது. சோடியம் அமைடு பிரிடீனுடன் ஈடுபடும் சிச்சிபாபின் வினையில் 2-அமினோபிரிடின் உருவாகிறது.
# 2-அமினோபிரிடின்

## கட்டமைப்பு

2-ஐதராக்சிபிரிடின் கனிசமாக பிரிடோன் இயங்குச் சமநிலைக்கு மாறினாலும், தொடர்புடைய இமைன் இயங்குச் சமநிலை (HNC<sub>5</sub>H<sub>4</sub>NH) 2-அமினோபிரிடினுக்கு குறைவான முக்கியத்துவம் வாய்ந்ததாகக் கருதப்படுகிறது.
# 2-அமினோபிரிடின்

## நச்சுத் தன்மை

எலிகளுக்கு வாய்வழியாக கொடுக்கும் போது 2-அமினோபிரிடின் சேர்மத்தின் உயிர் கொல்லும் அளவு ஒரு கிலோகிராமுக்கு 200 மில்லிகிராம் என்று கணக்கிடப்பட்டுள்ளது.
# 3-அமினோபிரிடின்

**3-அமினோபிரிடின்** (*3-Aminopyridine*) என்பது C<sub>5</sub>H<sub>6</sub>N<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். அமினோபிரிடின் சேர்மத்தின் மூன்று மாற்றியன்களில் 3-அமினோபிரிடினும் ஒன்றாகும். நிறமற்ற திண்மப் பொருளாக இது காணப்படுகிறது.
# 3-அமினோபிரிடின்

## தயாரிப்பு

நிகோடினமைடுடன் சோடியம் ஐப்போபுரோமைட்டை சேர்த்து சூடாக்குவதன் மூலம் தயாரிக்கப்படுகிறது. இவ்வினைக்காக சோடியம் ஐதராக்சைடுடன் புரோமினை சேர்த்து 70 °செல்சியசு வெப்பநிலையில் வினைபுரியச் செய்து தளத்திலேயே சோடியம் ஐப்போபுரோமைட்டு தயாரிக்கப்படவேண்டும்.
:
கரிம ஈந்தணைவியான 3-பிரிடைல் நிக்கோடினமைடு தயாரிப்புக்கு 3-அமினோபிரிடின் பயன்படுத்தப்படுகிறது. தொகுப்பில் பயன்படுத்தப்படலாம். திராக்சிபைடு என்ற மருந்து தயாரிப்பிலும் 3-அமினோபிரிடின் பயன்படுத்தப்படுகிறது.
# 3-அமினோபிரிடின்

## நச்சுத் தன்மை

காடைகளுக்கு வாய்வழியாக கொடுக்கும் போது 3-அமினோபிரிடின் சேர்மத்தின் உயிர் கொல்லும் அளவு ஒரு கிலோகிராமுக்கு 178 மில்லிகிராம் என்று கணக்கிடப்பட்டுள்ளது.
# காமாட்சி அம்மன் கோவில், சைதாபேட்டை

**காமாட்சி அம்மன் கோவில், சைதாப்பேட்டை**இந்தியாவின் தமிழ்நாடு மாநிலம் சென்னை மாவட்டம், மேற்கு சைதாபேட்டை நகரின் செட்டி தெருவில் அமைந்துள்ள ஒரு இந்து சமய கோவிலாகும் இக்கோயில் விசுவகர்மா சமூகத்தினரால் நிர்வகிக்கப்படுகிறது. மூலவர் காமாட்சி அம்மன். ஆஞ்சநேயர், நவகிரகம் ஆகிய தெய்வங்களுக்கு தனி சன்னதி உள்ளது. சைதாப்பேட்டை தொடருந்து நிலையம் அருகே அமைந்துள்ள இக்கோயில் 300 ஆண்டுகளுக்கும் மேலான பழமையானது என நம்பப்படுகிறது. இக்கோவில் சென்னை மாவட்டத்தில் உள்ள விசுவகர்மா சமூகத்தின் ஐந்து புனிதத் தலங்களில் ஒன்றாகும்.
# கோயம்பேடு குறுங்காலீசுவரர் கோவில்

**குறுங்காலீசுவரர் கோவில்** என்பது இந்தியாவின் சென்னை கோயம்பேடு பகுதியில் உள்ள ஒரு வரலாற்று முக்கியத்துவம் வாய்ந்த இந்துக் கோவிலாகும். இக்கோவில் சுமார் 25,200 சதுரடி பரப்பளவில் அமைந்துள்ளது. இடைக்காலச் சோழர் காலத்தைச் சேர்ந்த பெரிய குளத்தை உள்ளடக்கிய கோயில்.
# கோயம்பேடு குறுங்காலீசுவரர் கோவில்

## சொற்பிறப்பியல்

அம்புகளால் ஆன வேலியில் இராமனால் அனுப்பப்பட்ட குதிரையை, இ*லவனும்* *குசனும்* பிடித்தததால் இப்பகுதி கோயம்பேடு என்று பெயர் பெற்றது. *கோ* என்ற சொல்லுக்கு குதிரை என்றும், அம்பு என்றால் அம்பு என்றும், *பேடு* என்றால் வேலி என்றும் பொருள்.
# கோயம்பேடு குறுங்காலீசுவரர் கோவில்

## கோவில் அமைப்பு

குறுங்காலீசுவரர் கோவில் தமிழ்நாட்டின் சென்னை நகரத்தில் உள்ள கோயம்பேடு அருகே அமைந்துள்ள சிவபெருமானுக்கு அர்ப்பணிக்கப்பட்ட ஒரு இந்து கோவிலாகும். இந்த கோவில் கோயம்பேடு கூவம் ஆற்றின் கரையில் அமைந்துள்ளது. மூன்று நிலைகளுடன் இராஜகோபுரம். கோவிலின் மூலவர் குறுங்காலீசுவரர் அல்லது குசலவபுரீசுவரர் என்றும், அம்மன் தர்மசம்வர்த்தினி அல்லது அறம் வளர்த்த நாயகி என்றும் அழைக்கப்படுகின்றனர். தல விருட்சம் (கோயிலின் தெய்வீக மரம்) ஒரு பலா மரம் .  
அதிகார நந்தி, காலபைரவர், வீரபத்திரர், விநாயகர், பிரம்மன், சுப்பிரமணியர் ஆகிய தெய்வ சன்னதிகள் உள்ளன. மூலவர் விமானத்தின் கருவறையின் பின்புற கோட்டத்தில் தட்சிணாமூர்த்தி காட்சி தருவது சிறப்பு. வழக்கமாக இங்கு இலிங்கோத்பவர் சிலை அமைப்பது வழக்கம். மகாவிஷ்ணு மற்றும் துர்க்கை கருவறையின் மேற்குபுற கோட்டங்களில் உள்ளனர். திருச்சுற்றில் நடராசர் மற்றும் நாயன்மார்களுக்கான சன்னதிகள் உள்ளன. நவக்கிரக மண்டபத்தில் சூரியன் எழுகுதிரை பூட்டிய தேரில் மனைவியருடன் காட்சி தருகிறார்.  
கோவில் முன் 16 கால் மண்டபம் உள்ளது. மண்டபத் தூண்களில் இராமாயணக் காட்சிகள் குறுஞ்சிற்பங்களாகச் செதுக்கப்பட்டுள்ளன. இம்மண்டபத்தின் தூண் ஒன்றில் சரபேசுவரரின் புடைப்புச் சிற்பம் உள்ளது. இவருக்கு ஞாயிறு தோறும் மாலை இராகு கால பூசை நடைபெறுவது கோவிலின் மற்றொரு சிறப்பு.
# கோயம்பேடு குறுங்காலீசுவரர் கோவில்

## கல்வெட்டுகள்

இக்கோவிலில் இந்திய தொல்பொருள் அளவீட்டுத் துறையினர் 14 கல்வெட்டுகளைக் கண்டறிந்துள்ளனர். இவை மூன்றாம் குலோத்துங்கன் காலத்தைச் சேர்ந்தவை ஆகும். பொ.ஊ. 12 நூற்றாண்டைச் சேர்ந்த இக்கல்வெட்டுகள், ஜெயம்கொண்ட சோழமண்டலம், மாங்காடு நாட்டில் இப்பகுதி இடம்பெற்றிருந்ததை பதிவு செய்துள்ளன. கோயம்பேடு கிராமசபை மற்றும் உள்ளாட்சி நிர்வாகம் குறித்த செய்திகள் குறித்தும் இக்கல்வெட்டுகலில் இடம்பெற்றுள்ளன.
# கோயம்பேடு குறுங்காலீசுவரர் கோவில்

## தொன்மம் மற்றும் வரலாறு

இராமரைப் பிரிந்த பிறகு சீதை கனத்த மனதுடன் இங்கு வந்த போது, இந்தக் கோவிலை வால்மீகி உருவாக்கியதாக நம்பப்படுகிறது. சிவனை வழிபட்டு வந்த சீதை இலவன் மற்றும் குசனைப் பெற்றெடுத்தாள். வால்மீகியின் ஆதரவால் இலவன், குசன் ஆகிய இருவரும் நன்கு வளர்ந்து வருகிறார்கள். ஒரு நாள் அயோத்தியில் இராமர் அஸ்வமேத வேள்வி நடத்தினார், வேள்வி முடிந்ததும் இராமர் அனுப்பிய குதிரை ஓடிவந்து, தற்போது கோயம்பேடு என்று அழைக்கப்படும் இந்த இடத்தை அடைந்தது. கோயம்பேடு முன்னாளில் கோசை என்று அழைக்கப்பட்டது.  
குதிரையை கண்டுபிடித்து வேள்வி தொடங்கிய இடத்திற்கு கொண்டு வர வேண்டும். ஆனால் இராமரின் மைந்தர்களான இல்வனும் குசனும் குதிரையைப் பிடித்து வைத்து, இராமரின் படையை உறுதியாக எதிர்த்தனர். இராமர் படை தோற்றதால், இறுதியாக இலக்குஷ்மணனும் வந்து போரிட்டான். அவனும் லவ குசர்களிடம் தோற்றான்.  
இறுதியாக, இராமர் போரில் களம் காண வந்தார். இலவ குசர்களும் இராமனை எதிர்க்கத் துணிந்தனர்.. நல்வாய்ப்பாக வால்மீகி முனிவர் இலவ குசர்கள் தங்கள் சொந்த தந்தையை எதிர்த்துப் போராடப் போவதை குழந்தைகளுக்கு உணர்த்தினார்.  
இதற்குப் பிறகு இராமர் குடும்பம் ஒன்றுபட்டது, அன்றிலிருந்து, இராமரின் குடும்பம் மீண்டும் ஒன்றிணைவதற்கு சிவபெருமான் காரணமாக இருந்ததால், இந்த கோவில் குடும்ப ஒற்றுமைக்கான கோவில் என்று பெயர் பெற்றது.  
இக்கோயில் பொ.ஊ. 12ஆம் நூற்றாண்டு குலோத்துங்க சோழன் காலத்தைச் சேர்ந்தது.
# கோயம்பேடு குறுங்காலீசுவரர் கோவில்

## மேலும் பார்க்கவும்

- சென்னையில் உள்ள பாரம்பரிய கட்டமைப்புகள்
- சென்னையில் மதம்
# 2022 சாங்சா கட்டட விபத்து

**2022 சாங்சா கட்டட விபத்து** (*2022 Changsha building collapse*) மத்திய சீனாவின் ஊனான் மாகாணத்தில் உள்ள வாங்செங்கு மாவட்ட நகரமான சாங்சாவில் 2022 ஆம் ஆண்டு ஏப்ரல் மாதம் 29 ஆம் தேதி நிகழ்ந்தது. இந்த 6 மாடி குடியிருப்பு கட்டடம் திடீரென்று இடிந்து விழுந்த விபத்தில் 26 பேர் உயிரிழந்தனர். 26 பேர் கண்டறியப்படவில்லை. தொடர்ந்து மீட்புப் பணிகள் நடைபெற்று வருகின்றன. ஆயிரத்திற்கும் மேற்பட்ட தீயணைப்பு வீரர்கள் மீட்புப் பணியில் ஈடுபட்டுள்ளனர். சரிவுக்கான காரணம் உள்ளூர் அதிகாரிகளின் விசாரணையில் உள்ளது. பலர் கைது செய்யப்பட்டுள்ளனர்.
# வியூ ஜேஎஸ்

**வியூ ஜேஎஸ்** என்பது திறந்த மூல முன்னந்த யாவாக்கிறிட்டு கட்டமைப்பாகும். உருப்படிவம்-தோற்றம்-தோற்றமாதிரி என்ற மென்பொருள் கட்டமைப்பு முறையைக் கொண்டு பயனர் இடைமுகங்களையும், ஒற்றைப்பக்க பயன்பாடுகளையும் கட்டமைக்கப் பயன்படுகின்றது. இவான் யூ என்பவரால் இஃது உருவாக்கப்பட்டது, மேலும் அவரும் மற்ற செயலிலுள்ள முதன்மைக்குழு உறுப்பினர்களாலும் அது பராமரிக்கப்படுகின்றது.
# வியூ ஜேஎஸ்

## மேலோட்டம்

வியூ ஜேஎஸ் பெருகிய முறையில் மாற்றியமைத்துக் கொள்ளத்தக்க கட்டமைப்பைச் சிறப்பியல்புகளாகக் கொண்டுள்ளது. அஃது அறிவித்த மீள்தருகை, ஆக்கக்கூறு கூட்டமைவு ஆகியவற்றின் மீது கவனம் செலுத்துகின்றது. இந்நிரலகம் தோற்றப்படுகை மீது மட்டும் கவனம் செலுத்துகிறது. எளிதற்ற பயன்பாடுகளுக்குத் தேவையான மேம்படுத்தப்பட்ட சிறப்பியல்புகளாகிய திசைவித்தல், நிலை மேலாண்மை, கட்டமைப்பு முறைமை போன்றவை அலுவலாகப் பராமரிக்கப்படும் ஒத்துழைப்பு நிரலகங்கள், தொகுப்புகள் மூலம் அளிக்கப்படும்.  
வியூ ஜேஎஸ் மீயுரைக் குறியிடு மொழியின் இயற்பண்புகள் எனப்படும் பொதுக்கட்டளைகளுடன் நீட்டிக்க அனுமதிக்கிறது. பொதுக்கட்டளைகள் HTML பயன்பாடுகளுக்கானச் செயற்பாட்டை வழங்குகின்றன. மேலும், அவை உள்ளமைக்கப்பட்ட அல்லது பயனர் வரையறுக்கப்பட்ட பொதுக்கட்டளைகளாகவும் வரும்.
# வியூ ஜேஎஸ்

## வரலாறு

வியூ இவான் யூ என்பவரால் உருவாக்கப்பட்டது. அவர் கூகுள் நிறுவனத்தில், ஆங்குலர் ஐப் பயன்படுத்தி பல திட்டங்களில் பணிபுரிந்த பிறகு அதை உருவாக்கினார். பின்னர் அவர் தனது சிந்தனை செயற்முறையைச் சுருக்கமாகக் கூறினார்: "ஆங்குலர் ஐப் பற்றி நான் மிகவும் விரும்பும் பகுதியைப் பிரித்தெடுத்து, மிகவும் இலகுவான ஒன்றை உருவாக்க முடிந்தால் என்ன? என நான் எண்ணினேன்".  
சூலை 2013 அன்று முதல் மூல நிரற்தொடர் ஒப்புவிக்கப்பட்டது; அந்நேரத்தில் அது முதலில் "Seed" எனப்பெயரிடப்பட்டது. பிப்ரவரி 2014 அன்று வியூ முதன்முதலில் வெளியிடப்பட்டது.  
பதிப்புப் பெயர்கள் பெரும்பாலும் மங்கா, அனிமேஷிலிருந்து பெறப்படுகின்றன, அவற்றில் பெரும்பாலானவை அறிவியல் புனைகதை வகைக்குள் உள்ளன.
# வியூ ஜேஎஸ்

## வரலாறு

### பதிப்புகள்

| பதிப்பு | வெளியிட்ட நாள் | தலைப்பு | நீள்ளாதரவின் முடிவு | முடிவு |
| --- | --- | --- | --- | --- |
| 3.5 | Tengen Toppa Gurren Lagann |  |  |  |
| 3.4 | Slam Dunk |  |  |  |
| 3.4 | Slam Dunk |  |  |  |
| 3.3 | Rurouni Kenshin |  |  |  |
| 3.2 | Quintessential Quintuplets |  |  |  |
| 3.1 | Pluto |  |  |  |
| 3.0 | One Piece |  |  |  |
| 2.6 | Macross |  |  |  |
| 2.5 | Level E |  |  |  |
| 2.4 | Kill la Kill |  |  |  |
| 2.3 | JoJo's Bizarre Adventure |  |  |  |
| 2.2 | Initial D |  |  |  |
| 2.1 | Hunter X Hunter |  |  |  |
| 2.0 | Ghost in the Shell |  |  |  |
| 1.0 | Evangelion |  |  |  |
| 0.12 | Dragon Ball |  |  |  |
| 0.11 | Cowboy Bebop |  |  |  |
| 0.10 | Blade Runner |  |  |  |
| 0.9 | Animatrix |  |  |  |
| 0.8 |  |  |  |  |
| 0.7 |  |  |  |  |
| 0.6 | VueJS | } |  |  |  
ஒரு புது முதன்மையின் போது அஃதாவது v3.அ.அ, கடைசி சிறுமை அஃதாவது 2.எ.அ பிழை திருத்தங்களும், பாதுகாப்பு இணைப்புகளும் 18 திங்களுக்கு நீள்ளாதரவு வெளியீடாக மாறும். மேலும், பாதுகாப்பு இணைப்புகள் மட்டும் அடுத்த 18 திங்களுக்குப் பராமரிப்பு முறையில் இருக்கும்.
# வியூ ஜேஎஸ்

## தனிச்சிறப்பு

### கூறுகள்

வியூ கூறுகள் மீண்டும் பயன்படுத்தக்கூடிய குறியீட்டை இணைக்க அடிப்படை HTML கூறுகளை விரிவுபடுத்துகின்றன. உயர் மட்டத்தில், கூறுகள் தனிப்பயன் கூறுகளாகும், அவற்றுடன் வியூ தொகுப்பி நடத்தையை இணைக்கிறது. அடிப்படையில் ஒரு கூறு முன் வரையறுக்கப்பட்ட விருப்பங்களைக் கொண்ட வியூ நிகழ்வாகும். கீழுள்ள குறியீடு துணுக்கில் வியூ கூறுக்கான எடுத்துக்காட்டு உள்ளது. இக்கூறு ஒரு பொத்தானை வழங்கி, அதனை எத்தனை முறை சுட்டியால் சுண்டுகின்றது என்பதை அச்சிடுகிறது.  
<syntaxhighlight lang='html'>
<template>
<div id="tuto">
<button-clicked v-bind:initial-count="0"></button-clicked>
</div>
</template>  
<script>
Vue.component('button-clicked', {
props: ['initialCount'],
data: => ({
count: 0,
}),
template: '<button v-on:click="onClick">Clicked times</button>',
computed: {
countTimesTwo {
return this.count * 2;
}
},
watch: {
count(newValue, oldValue) {
console.log(`The value of count is changed from ${oldValue} to ${newValue}.`);
}
},
methods: {
onClick {
this.count += 1;
}
},
mounted {
this.count = this.initialCount;
}
});  
new Vue({
el: '#tuto',
});
</script>  
</syntaxhighlight>
# வியூ ஜேஎஸ்

## தனிச்சிறப்பு

### வார்ப்புரு

வியூ ஒரு HTML அடிப்படையிலான வார்ப்புரு தொடரியலைப் பயன்படுத்துகின்றது. அது தருவித்த DOMஐ அடிப்படை வியூ நிகழ்வின் தரவுகளுடன் பிணைக்க அனுமதிக்கின்றது. அனைத்து வியூ வார்ப்புரும் முறையான மீயுரைக் குறியிடாகும், விவரக்குறிப்பு-இணக்கமான உலாவிகளும் மீயுரைக் குறியிடு பாகுபடுத்திகளும் அவற்றை பாகுபடுத்தப்பட்ட முடியும். வியூ வார்ப்புருகளை மெய்நிகர் DOM தருவித்தச் செயல்பாடாகத் தொகுக்கின்றது. ஒரு மெய்நிகர் ஆவணப் பொருளாக்க மாதிரி (அல்லது "DOM") உலாவியைப் புதுப்பிக்கும் முன் அதன் நினைவகத்தில் கூறுகளைத் தருவிக்க வியூ வை அனுமதிக்கிறது. வினைத்திறன் அமைப்புடன் இணைந்து, மீள்தருவித்தல்கான குறைந்த கூறுகளின் எண்ணிக்கையை வியூ கணக்கிட்டு, பயன்பாட்டின் நிலை மாறும்போது, குறைந்தளவு DOM கையாளுதல்களைப் பயன்படுத்துகிறது. வியூ பயனர் அதன் வார்ப்புருத் தொடரியலைப் பயன்படுத்தலாம் இல்லையெனில், நேரடி தருவித்தச் செயற்பாடுகளை மீகுறியிட்டைப் பயன்படுத்திச் செயற்பாடு அழைப்புகள் மூலமோ யாவாக்கிறிட்டு எக்ஸ்.எம்.எல் மூலமோ எழுதலாம். மென்பொருள் கூறுகளிலிருந்து பயன்பாடுகளை உருவாக்க தருவித்த செயற்பாடுகள் அனுமதிக்கின்றன.
# வியூ ஜேஎஸ்

## தனிச்சிறப்பு

### வினைத்திறன்

வியூ ஒரு வினைத்திறன் அமைப்பைக் கொண்டு, எளிய யாவாக்கிறிட்டு பொருள்களையும் உகந்த மீள்தருவித்தலையும் பயன்படுத்துகின்றது. ஒவ்வொரு கூறும் தருவித்தலின் போது அதன் எதிர்வினைச் சார்புகளைக் கண்காணிக்கிறது. எனவே, இவ்வமைப்பு எப்பொழுது மீள்தருவித்தல் வேண்டும், எந்தெந்த கூறுகளை மீள்தருவித்தல் வேண்டும் என்பதைத் துல்லியமாக அறியும்.
# வியூ ஜேஎஸ்

## தனிச்சிறப்பு

### மாறுதல்

DOM இலிருந்து உருப்படிகள் செருகப்படும், புதுப்பிக்கப்படும், அகற்றப்படும் போது மாறுதல் விளைவுகளைப் பயன்படுத்துவதற்கு வியூ பல்வேறு வழிகளை வழங்குகின்றது.
# வியூ ஜேஎஸ்

## தனிச்சிறப்பு

### திசைவித்தல்

ஒற்றைப்பக்கப் பயன்பாடுகளின் (SPAs) பாரம்பரிய குறைபாடு என்பது ஒரு குறிப்பிட்ட வலைப்பக்கத்திற்குள் சரியான "துணை" பக்கத்திற்கான இணைப்புகளைப் பகிர இயலாமையே.
# வியூ ஜேஎஸ்

## சூழ்நிலை மண்டலம்

கருவிகளும், ஏடகங்களும் உள்ளக ஏடகக் கருவியுடன் இணைந்து வருகின்றது. முதன்மைக் குழுவாலும் பங்களிப்பாளராலும் இவ்விரண்டும் உருவாக்கப்பட்டது.
# வியூ ஜேஎஸ்

## சூழ்நிலை மண்டலம்

### அதிகாரமுறைக் கருவி

- **Devtools** - வியூ ஜேஎஸ் பயன்பாடுகளைப் பிழைதிருத்துவதற்கான உலாவி devtools நீட்டிப்பு
- **Vite**' - விரைவான வியூ ஜேஎஸ் மேம்பாட்டிற்கான நிலையான கருவி
- **Vue Loader** - ஒற்றைக் கோப்பு கூறுகள் (SFC) எனப்படும் வடிவத்தில் வியூ கூறுகளை எழுத அனுமதிக்கும் வலைப்பொதி ஏற்றி
# வியூ ஜேஎஸ்

## சூழ்நிலை மண்டலம்

### அதிகாரமுறை நிரலகம்

- **Vue Router** – அதிகாரமுறைத் திசைவி
- **Vuex** – ஃப்ளக்ஸ் ஆல் ஈர்க்கப்பட்டு மையப்பாடுற்ற நிலை மேலாண்மை
- **Vue Server Renderer** – வழங்கன் பக்க மீட்தருகை
- **Pinia** – புது எளிய நிலை மேலாண்மை
# ராசி அழகப்பன்

**சி. அழகப்பன்** (பிறப்பு: 12 மார்ச் 1959) ராசி அழகப்பன் இந்தியத் திரைப்படத் துறையில் அழுத்தமான தடம்பதித்த இயக்குநர்களில் ஒருவராக செயல்பட்டு வருகிறார். இவர் சிறுவர்களுக்காக இயக்கிய வண்ணத்துப்பூச்சி என்ற திரைப்படம், தமிழக அரசின் சிறந்த குடும்ப நெறிமுறைகளுக்கான படம் என்ற விருதைப் பெற்றது. தமிழகமெங்கும் பள்ளி, கல்லூரிகளில் இத்திரைப்படம் திரையிடப்பட்டது. பல கவிதைகள், கட்டுரைகள் மற்றும் சிறுகதைகளையும் எழுதியுள்ளார். தாய் வார இதழின் துணை ஆசிரியராகவும், மய்யம் மாத இதழின் ஆசிரியராகவும் பணியாற்றியுள்ளார்.  
அன்னம் விருது, பாரத மாநில வங்கி இலக்கிய விருது, தினமணி, ஆனந்த விகடன், அரும்பு பத்திரிகைகளின் சார்பாக சிறந்த கதைகளுக்கான பரிசு மற்றும் தமிழக அரசு தமிழ் வளர்ச்சித் துறையின் சிறந்த நூல் விருதைப் பெற்றுள்ளார். பள்ளிக் காலங்களில் உவமைக் கவிஞர் சுரதா கரங்களால் கவிதைக்கான பரிசு பெற்ற இவர், கல்லூரிக் காலத்தில் கலைஞர் மு.கருணாநிதி அவர்களிடம் கவிதைக்கான பரிசையும் பெற்றுள்ளார். வலம்புரிஜான் அவர்கள் இவரை தமிழ் வாழ வைக்காவிட்டாலும், இவன் தமிழை வாழ வைக்காமல் விடமாட்டான். இந்த கோப்பகார எழுத்தாளனின் ஆறாவது விரலை முத்தமிடுகிறேன் என்று தனது நூலில் குறிப்பிட்டுள்ளார். குறுந்தகட்டில் வெளியான பாரதிதாசன் வாழ்வும், படைப்பும் என்ற ஆங்கில காணொளிக்கும், சில திரைப்படங்களுக்கும் பாடல்கள் எழுதியுள்ளார் என்பது குறிப்பிடத்தக்கது.
# ராசி அழகப்பன்

## சுயசரிதை

ராசி அழகப்பன் திருவண்ணாமலை மாவட்டம் ராயம்பேட்டை என்னும் சிற்றூரில் 1959இல் பிறந்தார். சொந்தத் தொழில் கைத்தறி நெசவு. பள்ளிப் படிப்பு வேட்டவலம் அரசு உயர் நிலைப்பள்ளியிலும், புகுமுக வகுப்பு கலைஞர் கருணாநிதி கலைக் கல்லூரி திருவண்ணாமலையிலும, மாநிலக் கல்லூரி சென்னையில் இளங்கலை தமிழ் இலக்கியமும், மதுரை காமராஜர் பல்கலைக் கழகத்தில் முதுகலை பொது நிர்வாகமும் படித்துள்ளார். தமது 15வது வயதில் முதல் கவிதை எழுதினார்.
# ராசி அழகப்பன்

## பத்திரிகைத் துறை

- 1979இல் தேன் மழை மாணவர் இதழில் துணை ஆசிரியராகப் பணியாற்றினார்.
- 1981இல் தாய் வார இதழில் ஐந்தாண்டுகள் துணை ஆசிரியராகப் பணியாற்றினார். அப்போது நாடாளுமன்ற உறுப்பினர் வலம்புரிஜான் ஆசிரியராக இருந்தார்.
- பிறகு கல்கி, ஆனந்த விகடன், அரும்பு, தாமரை, செம்மலர் உள்ளிட்ட இதழ்களில் எழுதினார்.
- கலை இலக்கிய மேடைகள் மற்றும் கல்லூரி மேடைகள் வழியாக இவருக்கு குடிசை ஜெயபாரதி, பாலு ஆனந்த் மற்றும் பரிக்ஷா ஞானியுடன் தொடர்புகள் ஏற்பட்டது.
- பிறகு கமலஹாசன் நடத்திய மய்யம் இதழில் துணை ஆசிரியராகத் துவங்கி பின்னர் ஆசிரியராகப் பணியாற்றினார்.
# ராசி அழகப்பன்

## திரைப்படத்துறை

- அபூர்வ சகோதரர்கள் படத்தில் துணை இயக்குநராகப் பணியாற்றினார்.
- தொடர்ந்து மைக்கேல் மதன காமராஜன், குணா, மகளிர் மட்டும், தேவர் மகன் மற்றும் விருமாண்டி போன்ற படங்களில் பணி செய்தார்.
- ஆர்.கே.செல்வமணி இயக்கிய மக்களாட்சி படத்திலும் உதவி இயக்குநராக பங்குபெற்றார்.
- பின்னர் மாஸ்டர் தேவராஜ், வண்ணத்துப்பூச்சி மற்றும் குகன் போன்ற படங்களை இயக்கினார்.
# ராசி அழகப்பன்

## விருதுகள்

- சிறந்த குடும்ப நெறிமுறைகளுக்கான படம், வண்ணத்துப்பூச்சி - தமிழக அரசு விருது (2009)
- அன்னம் விருது (இலக்கிய வீதி)
- ஸ்டேட் பேங்க் ஆஃப் இந்தியா இலக்கிய விருது
- கவிதை உறவு இலக்கிய விருது
- ஆனந்த விகடன் முத்திரைக் கதை
# ராசி அழகப்பன்

## திரைப்பட பட்டியல்

| இயக்குநர் | துணை இயக்குநர் | பாடலாசிரியர் | தயாரிப்பாளர் | நடிகர் |
| --- | --- | --- | --- | --- |
| *மிஸ்டர் தேவராஜ்* |  |  |  |  |
| 2009 | *வண்ணத்துப்பூச்சி* | தமிழக அரசு விருது பெற்ற படம் |  |  |
| 2016 | *குகன்* |  |  |  |
| 1990 | *மைக்கேல் மதன காமராஜன்* |  |  |  |
| 1994 | *மகளிர் மட்டும்* |  |  |  |
| 2000 | *ஜேம்ஸ் பாண்ட்* |  |  |  |
# ராசி அழகப்பன்

## சுவையான தகவல்கள்

- ராசி அழகப்பன் பார்வை என்ற யுடியூப் சேனல் நடத்தி வருகிறார்.
- அரசியல் மற்றும் சமூகப் பிரச்சனைகள் தொடர்பாக முன்னணி தொலைக்காட்சி உரையாடல்களில் பங்கேற்று பேசி வருகிறார்.
- அலுவலகப் பணியாளர்களுக்கு நேரம் மற்றும் ஒழுங்கு மேலாண்மைக்காக பயிற்சிகள் வழங்குகிறார்.
- இலக்கிய மேடைகள் மற்றும் இணைய நேரலைகளில் கலை இலக்கியம் தொடர்பாக உரையாற்றுகிறார்.
- அவ்வப்போது தொலைக்காட்சிகள் நடத்தும் பட்டிமன்றங்களிலும் கலந்து கொள்கிறார்.
# ராசி அழகப்பன்

## திரைப் படைப்புகள்

1. 1996: *மிஸ்டர் தேவராஜ்*
1. 2009: *வண்ணத்துப்பூச்சி*
1. 2016: *குகன்*
1. 1990: *மைக்கேல் மதன காமராஜன்*
1. 1994: *மகளிர் மட்டும்*
1. 2000: *ஜேம்ஸ் பாண்டு*
# ராசி அழகப்பன்

## திரைப் பாடல்கள்

1. 1996: *மிஸ்டர் தேவராஜ்* - மனசுக்குள்ளே - பாடியவர்கள் உன்னி கிருஷ்ணன், சித்ரா - இசை தேவா
1. 2009: *வண்ணத்துப்பூச்சி* - மழை வரும் - பாடியவர் கிருஷ்ண ராஜு - இசை ரேஹான்
1. 2009: *வண்ணத்துப்பூச்சி* - ஒரே ஒரு கிராமத்திலே - பாடியவர் பத்மப் பிரியா - இசை ரேஹான்
1. 2009: *வண்ணத்துப்பூச்சி* - யாருக்குள் யாரோ - பாடியவர் பிரசன்னா - இசை ரேஹான்
1. 2016: *குகன்* - முதல் முறை - பாடியவர்கள் கல்யாண், அம்ருதா - இசை குரு கல்யாண்
1. 2016: *குகன்* - வாடா - பாடியவர்கள் அனந்து, பிரபா ஐயர் - இசை குரு கல்யாண்
1. 2016: *குகன்* - தாயோ சேயா - பாடியவர் ஜெய ஸ்ரீ - இசை குரு கல்யாண்
1. 2005: *கேட்டவரெல்லாம் பாடலாம்* - பார்வையினாலே கொல்லும் - பாடியவர்கள் ராஜலஷ்மி, கார்த்திக் - இசை ஆர்.டி.பர்மன்
1. 2005: *கேட்டவரெல்லாம் பாடலாம்* - ஓ சிநேகிதி - பாடியவர் ஹரிஷ் ராகவேந்திரா - இசை ஆர்.டி.பர்மன்
1. 2005: *கேட்டவரெல்லாம் பாடலாம்* - வாடா என் நண்பா - பாடியவர் ஸ்ரீனிவாஸ் - இசை ஆர்.டி.பர்மன்
# ராசி அழகப்பன்

## கவிதை நூல்கள்

1. 1980: *கை குலுக்கிக்கொள்ளும் காதல்*
1. 1983: *குழல் தேடும் மலர்*
1. 1985: *வசந்தநினைவுகள்*
1. 1994: *புல்வெளிப்பாதை*
1. 1991: *இப்படித்தான் காதல்*
1. 2004: *உயிர்க்காற்று*
1. 2005: *அழகான பூக்களுக்கு*
1. 2006: *ம் - காதல் மொழி*
1. 2006: *மழைத்தேன்*
1. 2006: *கும்மிருட்டு*
1. 2018: *தாய் நிலம்*
1. 2018: *ராசி அழகப்பன் கவிதைகள்*
1. 2020: *சொல்வதற்கு ஒன்னுமில்ல*
# ராசி அழகப்பன்

## சிறுகதைகள்

1. 1982: *கதவைத் திற காற்று வரட்டும்*
1. 1984: *கனவுக்கு கால் முளைத்தது*
1. 2004: *ஆகவே*
1. 2006: *ஒரு*
1. 2008: *ராசி அழகப்பன் சிறுகதைகள்*
1. 2020: *அது சரி*
# ராசி அழகப்பன்

## குறு நாவல்

1. 2002: *அழகான ராட்சசியே*
# ராசி அழகப்பன்

## நாடகம்

1. 2018: *பள்ளி மாணவர்களுக்கு 5 நிமிட மேடை நாடகங்கள்*
# ராசி அழகப்பன்

## கட்டுரைகள்

1. 2000: *இன்று முதல் கவிலையை மற*
1. 2001: *எண்ணம் எழுத்து சமூகம்*
1. 2003: *பிள்ளைகள் விரும்பும் பெற்றோராக*
1. 2007: *இலக்கை அடைய 50 வழிகள்*
1. 2007: *வாழ்க்கை வாழ்வதற்கே*
1. 2012: *வென்றிடப் பிறந்தவள் பெண்*
1. 2012: *சிறந்த விற்பனையாளராக*
1. 2015: *வாழும்போதே வளமான வெற்றி*
1. 2015: *இந்த வாழ்க்கை இனிதா*
1. 2018: *கவனிக்க மறந்த காதல்*
# ராசி அழகப்பன்

## திரைக்கதை வசனம்

1. 2009: *வண்ணத்துப்பூச்சி*
# தபரனா கதே

***தபரனா கதே*** (தபராவின் *கதை* ) என்பது 1987 ஆம் ஆண்டு கிரீசு காசரவல்லி இயக்கத்தில் வெளிவந்த இந்திய கன்னட மொழித் திரைப்படமாகும். இது பூர்ணச்சந்திர தேஜஸ்வி இதே தலைப்பில் எழுதிய ஒரு சிறுகதையை அடிப்படையாகக் கொண்டது.
# தபரனா கதே

## கதைச்சுருக்கம்

*தபரனா கதே* திரைப்படத்தின் கதை: காவலாள் பதவியில் இருக்கும் அரசு ஊழியரான தபரா ஷெட்டியின் கதை இதுவாகும். அவர் ஓய்வு பெறும் வரை அரசாங்கத்தில் பணியாற்றுகிறார். அவர் ஒரு அர்ப்பணிப்புள்ள தொழிலாளி. தன்னை இவ்வளவு காலம் ஆதரித்த அமைப்பை மதிக்கிறார். ஆனால் பணியிலிருந்து ஓய்வு பெற்ற பிறகு பிரச்சனைகள் எழுகின்றன.  
தபரனா தனது ஓய்வூதிய பணத்தை ஒருபோதும் பெறவில்லை. ஒய்வு பெற்ற பின்பு, வயதான காலத்தில், தபரனா தான் பணியாற்றிய அதிகாரிகளை அணுகுகிறார். ஒரு சில அனுதாபிகளைத் தவிர, தபரனாவின் ஓய்வூதியத்தைப் பெற யாரும் உதவ முன்வரவில்லை. அவருடைய ஒரே துணையான, மனைவி,நீரிழிவு நோயால் பாதிக்கப்படும்போது நிலைமை மோசமடைகிறது. அவளுக்கு பாதத்தில் ஒரு புண் ஏற்படுகிறது. நீரழிவு குடலிறக்கமாகவும் முற்றுகிறது. தபரனா தனது மனைவிக்கு சிகிச்சை அளிக்க தனது ஓய்வூதியத்தைப் பெற, தான்னால் முடிந்த எல்லா வழிகளிலும் முயற்சி செய்கிறார். ஓய்வூதியம் அதுவரை கிடைக்கவில்லை. சில மாதங்களுக்குப் பிறகு, அவரது மனைவி இறந்துவிடுகிறார். அதன் பிறகு ஒருவழியாக ஓய்வூதியப் பணம் வருகிறது. விரக்தியின் உச்சநிலையில், தபரனா தனது உயர் அதிகாரிகளையும் தனது வாழ்க்கையை சீரழித்த அமைப்பையும் சபிக்கிறார்.
# தபரனா கதே

## நடிகர்கள்

- தபரனா ஷெட்டியாக சாருஹாசன்
- நளினா மூர்த்தி
- சந்தோஷ் நந்தவனம்
- ஹசக்ரு
# தபரனா கதே

## சிறப்பம்சங்கள்

- திரைப்பட வரலாற்றாசிரியர் எஸ். தியோடர் பாஸ்கரன், Rediff.com இன் எல்லா காலத்திலும் சிறந்த பத்து இந்தியப் படங்களில் *தபரனா கதையைத்* தேர்ந்தெடுத்தார்.
- தபரனா தனது மனைவியின் அறுவை சிகிச்சையை நிர்வகிக்கத் தவறியபோது, விரக்தியின் ஒரு கணத்தில், அவர் உள்ளூர் இறைச்சிக் கடைக்காரரிடம் சென்று, தனது மனைவியின் காலை துண்டிப்பீர்களா என்று கேட்கிறார். இந்த சோகக் காட்சி பிரமாதமாக படமாக்கப்பட்டது.
- கிரீசு காசரவள்ளியின் எல்லாப் படங்களையும் போலவே உச்சகட்ட காட்சி மற்றொரு சிறப்பம்சமாக இருந்தது. தபரா இறுதியாக தனது ஓய்வூதியத்தைப் பெறுகிறார். ஆனால் எல்லாம் முடிந்துவிட்டது. அவருடைய ஒரே வாழ்க்கைத்துணை இவ்வுலகை விட்டுச் செல்கிறாள். அவரது அலுவலகத்தின் முன் நின்று, தபரனா அலுவலக ஊழியர்களை நோக்கி கத்துகிறார், மேலும் தனது மனைவியின் மரணத்திற்கு அவர்களே காரணம் என்றும் பழிசுமத்துகிறார்.
- இப்படத்தின் படப்பிடிப்பு கர்நாடக மாநிலம் சிக்மகளூர் மாவட்டத்தில் உள்ள முடிகெரே என்ற இடத்தில் நடைபெற்றது
# தபரனா கதே

## விருதுகள் மற்றும் திரையிடல்கள்

தாஷ்கண்ட், நான்டெஸ், டோக்கியோ மற்றும் ரஷ்யாவின் திரைப்பட விழா உள்ளிட்ட திரைப்பட விழாக்களில் *தபரனா கதே* திரையிடப்பட்டது.  
**34வது தேசிய திரைப்பட விருதுகள்**  
- சிறந்த திரைப்படம் - தபரனா கதே
- சிறந்த நடிகர் - சாருஹாசன்  
**கர்நாடக மாநில திரைப்பட விருதுகள் 1986-87**  
- முதல் சிறந்த படம்
- சிறந்த இயக்குநர் - கிரிஷ் காசரவள்ளி
- சிறந்த கதை - பூர்ணச்சந்திர தேஜஸ்வி
- சிறந்த உரையாடல் - பூர்ணச்சந்திர தேஜஸ்வி
- சிறந்த நடிகர் - சாருஹாசன்
- சிறந்த படத்தொகுப்பு - எம்.என்.சுவாமி
- சிறந்த குழந்தை நடிகர் - சந்தோஷ் நந்தவனம்
# தேசிய அறிவியல் மற்றும் தொழில்நுட்ப அருங்காட்சியகம், லாகூர்

**தேசிய அறிவியல் மற்றும் தொழில்நுட்ப அருங்காட்சியகம், லாகூர்** (*National Museum of Science and Technology, Lahore*) பாக்கித்தான் லாகூர் நகரில் உள்ளது. அருங்காட்சியகம், 1965 ஆம் ஆண்டு லாகூரில் நிறுவப்பட்டது. ஓர் இலாப நோக்கற்ற, சமூக சேவையில் ஈடுபடும் நிரந்தர நிறுவனமாக செயல்படுகிறது. பொதுமக்கள் பார்வையிட அருங்காட்சியகம் திறந்திருக்கும். மனிதகுலத்தின் உறுதியான மற்றும் அருவமான பாரம்பரியத்தையும் அதன் சுற்றுச்சூழலையும் பொதுமக்களின் கல்வி நோக்கத்திற்காக வெளிப்படுத்துகிறது.  
1965 ஆம் ஆண்டு நிறுவப்பட்டதிலிருந்து, தேசிய அறிவியல் மற்றும் தொழில்நுட்ப அருங்காட்சியகம் பாக்கித்தானின் ஒரே தேசிய அளவிலான அறிவியல் மற்றும் தொழில்நுட்ப அருங்காட்சியகமாக செயல்பட்டு வருகிறது. ஆரம்பத்தில் இது பொறியியல் மற்றும் தொழில்நுட்ப பல்கலைக்கழக மாணவர்களுக்கு மட்டுமே பயன்பட்டது. பின்னர் 1976 ஆண்டு முதல் பொதுமக்களுக்கும் திறக்கப்பட்டது. பொதுமக்களுக்கு சேவை செய்யும் உணர்வில், இந்த அருங்காட்சியகம் அறிவியல் மற்றும் தொழில்நுட்ப அருங்காட்சியகமாக அதன் செயல்பாடுகளை தொடர்ந்து மேம்படுத்தி கொண்டே வருகிறது. கண்காட்சிகள் மற்றும் அதன் காட்சியகங்கள் விரிவாக்கத்தின் நான்கு கட்டங்களைக் கடந்து சென்றுள்ளன. 2011 ஆம் ஆண்டு பாக்கித்தான் அரசியலமைப்பின் 18 ஆவது திருத்தத்தை அடுத்து அருங்காட்சியகம் பஞ்சாப், அறிவியல் மற்றும் கல்வித் துறையுடன் இணைக்கப்பட்ட ஒரு துறையாக மாறியது. 2011 ஆம் ஆண்டு நிலவரப்படி அருங்காட்சியகத்தை கிட்டத்தட்ட 100,000 பார்வையாளர்கள் வருகை தந்திருந்தனர்.
# தேசிய அறிவியல் மற்றும் தொழில்நுட்ப அருங்காட்சியகம், லாகூர்

## மாணவர்களிடையே அறிவியல் விழிப்புணர்வு

அறிவியல் விழிப்புணர்வு மாணவர்களிடையே ஆராய்ச்சி, விசாரணை மற்றும் புதிய சிந்தனைகளை உருவாக்க வழிவகுக்கிறது. எப்போதாவது சில ஆரோக்கியமான போட்டிகள் மாணவர்களுக்கு அருங்காட்சியகத்தில் ஏற்பாடு செய்யப்படுகின்றன. ஆண்டுதோறும் கட்டுரை எழுதுதல், அறிவியல் வினாடி-வினா மற்றும் அறிவியல் கண்டுபிடிப்பு போன்ற போட்டிகளும் நடத்தப்படுகின்றன.
# தேசிய அறிவியல் மற்றும் தொழில்நுட்ப அருங்காட்சியகம், லாகூர்

## அருங்காட்சியக அமைவிடம்

இந்த அறிவியல் மற்றும் தொழில்நுட்ப அருங்காட்சியகம் பெருந் தட சாலையில் , லாகூரில் உள்ள பொறியியல் மற்றும் தொழில்நுட்ப பல்கலைக்கழகத்திற்கு அருகில் அமைந்துள்ளது.
# கராச்சி கோளரங்கம்

**கராச்சி கோளரங்கம்** (*PIA Planetarium, Karachi*) பாக்கித்தான் நாட்டின் கராச்சி நகரில் அமைந்துள்ள ஒரு கோளரங்கமாகும். கோளரங்கத்தில் வான-குவிமாடம் ஒன்றும் கோளரங்கப் பூங்காவில் போயிங் 720 ஏபி-ஏ.எக்சு.எல். என்ற வர்த்தக விமானம் ஒன்றும் உள்ளன. கோளரங்கம் அறிவியல் மாணவர்களுக்கு கல்வியை வழங்குகிறது. விண்வெளி ஆர்வம் கொண்ட, குறிப்பாக குழந்தைகள் மற்றும் மாணவர்களுக்காக ஏராளமான விண்மீன்கள் தொடர்பான கல்வி வள சேவைகள் இங்கு வழங்கப்படுகின்றன. உருது மற்றும் ஆங்கிலம் போன்ற மொழிகள் பயன்படுத்தப்படுகின்றன. 250 பேர் அமர்ந்து பார்வையிடும் வசதியை கோளரங்கம் பெற்றுள்ளது. 1985 ஆம் ஆண்டு முதலில் கராச்சியிலும் பின்னர் லாகூரிலும் நிறுவப்பட்டது. பாக்கித்தான் பன்னாட்டு விமான நிறுவனத்தின் கீழ் கராச்சி கோளரங்கம் செயல்படுகிறது.
# தெமர்லோ நகரம்

*(இது தெமர்லோ நகரம் தொடர்பான கட்டுரை. தெமர்லோ மாவட்டம் குறித்த கட்டுரைக்கு **தெமர்லோ மாவட்டம்** என்பதைச் சொடுக்கவும்.)*  
**தெமர்லோ** (ஆங்கிலம்: *Temerloh*; மலாய்: *Temerloh*; சீனம்: 淡马鲁; ஜாவி: تمرلوه); என்பது மலேசியா, பகாங் மாநிலத்தில் உள்ள ஒரு நகரம். தெமர்லோ மாவட்டத்தின் தலைநகரமும் ஆகும்.  
மலேசியாவில் மிகப் பழைமையான நகரங்களில் தெமர்லோ நகரமும் ஒன்றாகும். 19-ஆம் நூற்றாண்டில் கட்டப்பட்ட சில காலனித்துவ கட்டிடங்களும்; கடை வீடுகளும் இன்றும் பழைய வர்லாற்றைப் பறைசாற்றுகின்றன.  
தெமர்லோ நகரம் தீபகற்ப மலேசியாவின் மையம் (ஆங்கிலம்: *Centre of Peninsular Malaysia*; மலாய்: *Titik Tengah Semenanjung Malaysia*) என உறுதி செய்யப்பட்டு உள்ளது. லஞ்சாங் கம்போங் பாயா சிப்புட் எனும் இடத்தில் அந்த மையப்புள்ளி அமைந்து உள்ளது.  
கோலாலம்பூர் மாநகரில் இருந்து குவாந்தான் - கோலாலம்பூர் நெடுஞ்சாலையில் ஏறக்குறைய 130 கி.மீ. (81 மைல்) தொலைவில் தெமர்லோ நகரம் அமைந்துள்ளது. குவாந்தான் நகருக்கு அடுத்தபடியாக பகாங் மாநிலத்தின் இரண்டாவது பெரிய நகரமாக தெமர்லோ நகரம் விளங்குகிறது.
# தெமர்லோ நகரம்

## பொது

பகாங் ஆறு மற்றும் செமந்தான் ஆறு ஆகிய இரு ஆறுகளும் சந்திக்கும் இடத்தில் இந்த தெமர்லோ நகரம் அமைந்துள்ளது. தெமர்லோ நகராண்மைக் கழகத்தின் அதிகார வரம்பிற்குள் உள்ள மெந்தகாப், லஞ்சாங், கோலா கெராவ் மற்றும் கெர்டாவ் இடங்களும் தெமர்லோவின் பகுதிகளாகக் கருதப் படுகின்றன.  
தெமர்லோ நகரத்திற்கு கிழக்கில் மாரான் நகரம்; மேற்கில் பெந்தோங் நகரம்; வடக்கில் ஜெராண்டுட் நகரங்கள் உள்ளன.
# தெமர்லோ நகரம்

## பொது

### கிழக்கு கடற்கரை விரைவுச்சாலை

இந்த நகரம் அண்மைய ஆண்டுகளில் ஒரு போக்குவரத்து மையமாகவும்; ஒரு புதிய தொழில்துறை மையமாகவும் வளர்ந்துள்ளது. அண்மைய காலத்தில் தெமர்லோவில் பல புதிய வணிகம் மற்றும் தொழில்துறை மையங்கள் உருவாக்கப்பட்டு உள்ளன.  
புதிதாக கட்டி முடிக்கப்பட்ட கிழக்கு கடற்கரை விரைவுச்சாலை, கோலாலம்பூர் மற்றும் குவாந்தான் நகரங்களுக்கான பயண நேரத்தைப் பாதியாகக் குறைத்துள்ளது. அத்துடன் தெமர்லோ நகரத்தின் வளர்ச்சியையும் அதிகரிக்கச் செய்துள்ளது.
# தெமர்லோ நகரம்

## சொற்பிறப்பியல்

இந்த நகரம் செமந்தான் ஆற்றின் சங்கமத்தில் அமைந்துள்ளதால், ஒரு காலத்தில் கோலா செமந்தான் என்று அழைக்கப்பட்டது. தெமர்லோ என்ற பெயர் பகாங் மலாய்ச் சொல்லான மெரெலோ *(Mereloh)* எனும் சொல்லில் இருந்து பெறப்பட்டது. மெரெலோ என்றால் தூக்கம் என்று பொருள்.  
மற்றொரு நம்பத் தகுந்த கோட்பாடு: தெமர்லோ நகரத்தின் பெயர் தெம்பாட் மெரெலோ *(Tempat Mereloh)* என்று அழைக்கப்படும் ஒராங் அஸ்லி மக்கள் உறங்கும் இடத்தில் இருந்து பெறப்பட்டது என்று கூறுகிறது.  
தெம்பாட் மெரெலோ என்ற வார்த்தை உச்சரிக்கக் கடினமாக இருந்ததால், முன்பு அங்கு குடியேறிய மினாங்கபாவ் *(Minangkabau)* மக்கள் அதை தெமர்லோ *(Temerloh)* என்று சுருக்கியதாகவும் சொல்லப்படுகிறது.
# தெமர்லோ நகரம்

## காலநிலை

தெமர்லோ நகரத்தின் வெப்பமண்டல மழைக்காடு காலநிலை விவரங்கள். வெப்பமான இரவு பகல்கள். ஆண்டு முழுவதும் வெப்பநிலை சீராக இருக்கும். அக்டோபர் முதல் டிசம்பர் வரையிலான மாதங்களில் மழைப்பொழிவு உச்சமாக இருக்கும்.<div>  
</div>
# தெமர்லோ நகரம்

## மக்கள்தொகையியல்

பின்வருபவை 2010-ஆம் ஆண்டு மலேசிய புள்ளியியல் துறையின் மக்கள் தொகை கணக்கெடுப்பின் புள்ளி விவரங்கள்.
| தெமர்லோ நகரத்தின் இனக் குழுக்கள்: 2010 மக்கள் தொகை கணக்கெடுப்பு |  |  |
| --- | --- | --- |
| மலாய்க்காரர்கள் | 120,154 | 75.7% |
| சீனர்கள் | 25,078 | 15.8% |
| இந்தியர்கள் | 12,380 | 7.8% |
| இதர மக்கள் | 1,111 | 0.7% |
# தெமர்லோ நகரம்

## சுற்றுலா

தெமர்லோ பல்வேறு வன வாழ்க்கை அனுபவங்களையும் வழங்குகிறது. குராவ் வனவிலங்கு காப்பகம் இங்குதான் உள்ளது. தெமர்லோ நகரத்தைச் சுற்றியுள்ள காடுகளில் நிறையவே தாவரங்கள்; நிறையவே விலங்கினங்கள்.  
கோலா கண்டா யானைகள் பாதுகாப்பு மையம் மற்றும் செலாடாங் இனப்பெருக்க மையம் ஆகியவை இந்த நகர்ப் பகுதியில் தான் உள்ளன.
# அச்ரஃப் நினைவு மருத்துவமனை

**அச்ரஃப் நினைவு மருத்துவமனை** (Ashraff Memorial Hospital) இலங்கையின் கல்முனையில் உள்ள ஓர் அரசு மருத்துவமனை ஆகும். கொழும்பில் செயல்படும் மத்திய அரசின் கட்டுப்பாட்டில் இம்மருத்துவமனை உள்ளது. 2010 ஆம் ஆண்டில் இங்கு 310 படுக்கைகள் இருந்தன. இந்த மருத்துவமனை சில சமயங்களில் **கல்முனை தெற்கு முகாம் மருத்துவமனை** அல்லது **கல்முனை தெற்கு மருத்துவமனை** என அழைக்கப்படுகிறது .
# அச்ரஃப் நினைவு மருத்துவமனை

## வரலாறு

**கல்முனைக்குடி மத்திய மருத்துவமனை** 1940 ஆம் ஆண்டுகளில் நிறுவப்பட்டது. இந்த மருத்துவமனை 1988 ஆம் ஆண்டு கல்முனைக்கு இடமாற்றம் செய்யப்பட்டு மத்திய மருத்துவமனையாகவும் மகப்பேறு இல்லமாகவும் மாற்றப்பட்டது. 1995 ஆம் ஆண்டில் புற நோயாளிகள் மருத்துவம்னையாகவும் 1996 ஆம் ஆண்டில் ஒரு மாவட்ட மருத்துவமனையாகவும், 1999 ஆம் ஆண்டில் ஒரு இராணுவ மருத்துவமனையாகவும் தரம் உயர்ந்தது. கல்முனை தெற்கு ஆதார மருத்துவமனையாக செயல்பட்டுவந்த இம்மருத்துவம்னை 2002 ஆம் ஆண்டு அச்ரஃப் நினைவு மருத்துவமனை எனப் பெயர் மாற்றம் செய்யப்பட்டது. அப்பிரதேசத்தின் முன்னணி அரசியல்வாதியான எம்.எச்.எம்.அச்ரஃப்பின் நினைவாக இப்பெயர் சூட்டப்பட்டது. 2002 ஆம் ஆண்டு கொழும்பில் உள்ள மத்திய அரசாங்கத்தால் மருத்துவமனை கையகப்படுத்தப்பட்டது - முன்னதாக திருகோணமலை மாகாண அரசாங்கத்தால் இது கட்டுப்படுத்தப்பட்டது.
# Module:SDcat

---
SDcat
Module to check whether local short description matches that on Wikidata
---  
local p = {}  
---
--qid=
(it defaults to the associated qid of the current article if omitted)
and the local short description passed as |sd=
It returns a category if there is an associated Wikidata entity.
It returns one of the following tracking categories, as appropriate:
- Category:Short description matches Wikidata (case-insensitive)
- Category:Short description is different from Wikidata
- Category:Short description with empty Wikidata description
For testing purposes, a link prefix |lp= may be set to ":" to make the categories visible.
---  
-- function exported for use in other modules
-- (local short description, Wikidata entity-ID, link prefix)
p._setCat = function(sdesc, itemID, lp)
if not mw.wikibase then return nil end
if itemID == "" then itemID = nil end
-- Wikidata description field
local wdesc = (mw.wikibase.getDescription(itemID) or ""):lower
if wdesc == "" then
return "" .. lp .. "Category:Short description with empty Wikidata description"
elseif wdesc == sdesc then
return "" .. lp .. "Category:Short description matches Wikidata"
else
return "" .. lp .. "Category:Short description is different from Wikidata"
end
end  
-- function exported for call from #invoke
p.setCat = function
local args
if .args.sd then
args = .args
else
args = :getParent.args
end
-- local short description
local sdesc = mw.text.trim(args.sd or ""):lower
-- Wikidata entity-ID
local itemID = mw.text.trim(args.qid or "")
-- link prefix, strip quotes
local lp = mw.text.trim(args.lp or ""):gsub('"', '')
return p._setCat(sdesc, itemID, lp)
end  
return p
# வீரராமன்

**வீரராமன்** (*Viryarama*) (ஆட்சி 1040 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  
வீரராமன், இரண்டாம் வாக்பதிராஜாவுக்குப் பிறகு சகமான மன்னராக பதவியேற்றார். வரலாற்றாசிரியர் ஆர்.பி.சிங்கின் கூற்றுப்படி, இவரும் சாமுண்டராஜா ஆகிய இருவரும் வாக்பதிராஜாவின் மகன்கள். இருப்பினும், தசரத சர்மா இவர்கள் இருவரைத் தவிர மூன்றாம் கோவிந்தராசன் என்பவரையும் மகனாகக் கருதுகிறார்.  
பிருத்விராஜ விஜயம் என்ற நூலின் கூற்றுப்படி, வீரராமன் பரமார மன்னன் போஜனால் கொல்லப்பட்டார். வீரராமன் பரமார மன்னன் போஜனால் கொல்லப்பட்டார். பரமார்கள் சாகம்பரியை சிறிது காலம் ஆக்கிரமித்திருக்கலாம். வரலாற்றாசிரியர் தசரத சர்மாவின் கூற்றுப்படி, சாமுண்டராஜா அவர்களை நாதுல்லா சகமன ஆட்சியாளர் அனகில்லாவின் ஆதரவுடன் வெளியேற்றியிருப்பார். அனகில்லா போஜனின் படைத்தளபதி சாதாவைக் கொன்றதாகவும், சாகம்பரியைக் கைப்பற்றியதாகவும் நாதுல்லா சகமனாக்களின் சுந்தா கல்வெட்டு கூறுகிறது. வீரராமனின் மரணத்திற்குப் பிறகு பரமாரர்கள் சாகம்பரியை ஆக்கிரமித்ததாகவும், அனகில்லாவின் உதவியுடன் அவரது வாரிசான சாமுண்டராஜனால் வெளியேற்றப்பட்டதாகவும் வரலாற்றாசிரியர் தசரத சர்மா கருதுகிறார். மறுபுறம், அனகில்லாவும் போஜனும் வீரராமனுக்கு எதிராக கூட்டணி அமைத்ததாக ஆர்.பி. சிங் ஊகிக்கிறார்; சிறிது நேரம் கழித்து, கூட்டணி முறிந்தது. அனகில்லா போஜனின் தளபதி சதாவைக் கொன்றார்.
# கராத்தே மணி

**கராத்தே மணி** (*Karate Mani*, 1944 -1993 ) என்பவர் ஒரு இந்திய தமிழ்த் திரைப்பட நடிகர், தற்காப்புக் கலைஞர் ஆவார். இவர் தமிழ்த் திரைப்படங்களில் சண்டைப் பயிற்சியாளராகவும், குணச்சித்திர பாத்திரங்களிலும், எதிர்மறைப் பாத்திரங்களிலும் நடித்துள்ளார்.
# கராத்தே மணி

## முன் வாழ்க்கை

கராத்தே மணி 1944 ஆம் ஆண்டு சென்னை மாகாணத்தின், சென்னையில் பிறந்தார். இவருக்கு சிறு வயதிலிருந்தே தற்காப்புக் கலையான கராத்தேயில் அதிக ஆர்வம் கொண்டவராக இருந்தார். இதனால் இவர் ஜப்பானின் முன்னணி கராத்தே ஆசிரியர்களிடம் முறையாக கராத்தே கற்றார். கராத்தேயில் கறுப்புப் பட்டை பெற்ற முதல் தமிழர் இவராவார். கராத்தேவின் உயர்ந்த பட்டமான ‘ரென்ஷி’ பட்டத்தையும் இவர் பெற்றார். பின் இவர் 1965ம் ஆண்டு சென்னையில் முதல் கராத்தே பயிற்சி பள்ளியை துவக்கினார். மேலும் கராத்தே மணி டோக்கியோ கராத்தே பல்கலைக்கழகத்தில் பேராசிரியராகப் பணியாற்றினார்.
# கராத்தே மணி

## திரைப்பட வாழ்க்கை

கராத்தேவால் பெற்ற புகழ்வழியாக இவர் தமிழ்த் திரைப்படத் துறையில் நுழைந்தார். 1980இல் அன்புக்கு நான் அடிமை படத்தின் வழியாக திரைப்படங்களில் அறிமுகமானார். தமிழ்த் திரைப்படத் துறையில் இரசினிகாந்தின் நெருங்கிய நண்பராகவும், திரைப்பட சண்டை பயிற்சியாளராகவும் ஆனார். ஆனால் திரைப்படங்களில் நடிப்பதிலிருந்து திடீரென்று விலகி, தன் கரேத்தே பள்ளியில் கவனம் செலுத்தினார்.
# கராத்தே மணி

## குடும்பம்

கராத்தே மணிக்கு இருமகன்கள் உள்ளனர் ஒரு மகன் திரிசூல் *பிரமுகர்* என்ற திரைப்படத்தில் கதாநாயகனாக அறிமுகமானார். இவரது இன்னொரு மகன் திரைப்படங்களில் எதிர்மறை பாத்திரங்களில் நடிப்பதாகவும் அறியப்படுகிறது. கராத்தே மணி தன் 50வது வயதில் உடல் நலக்குறைவால் காலமானார்.
# கராத்தே மணி

## நடித்த திரைப்படங்கள்

(இது முழுமையான பட்டியல் அல்ல)
- அன்புக்கு நான் அடிமை (1980)
- அஞ்சாத நெஞ்சங்கள் (1981)
- விடியும் வரை காத்திரு (1981)
- ரங்கா (1982)
- அதிசய பிறவிகள் (1982)
- வளர்த்த கடா (1983)
- தங்கக்கோப்பை (1984)
- நீதிக்கு ஒரு பெண் (1984)
# பட்டினப்பிரவேசம் (ஆதீனம்)

**பட்டினப்பிரவேசம்** என்பது சிறப்பு நாட்களின் போது தருமை ஆதீனம், திருவாவடுதுறை ஆதீனம், திருப்பனந்தாள் காசிமடம் போன்ற சைவ சமய மடங்களின் தலைவர்களான ஆதீனகர்த்தர்கள் பல்லக்கில் ஏறி நகர்வலம் வருவதைக் குறிக்கும். இந்த நிகழ்வு பல்லாண்டுகளாக நடைபெற்று வருகிறது. இந்த நிகழ்ச்சியின் போது ஆதீன கர்த்தரை பல்லக்கில் அமர்த்தி அவரது பக்தர்கள் சுமந்து, மடத்தைச் சுற்றி வலம் வருவர். பல்லக்கை தருமபுரம் ஆதீன திருமடத்தின் பகுதியைச் சேர்ந்த குறிப்பிட்ட குடும்பங்களைச் சேர்ந்தவர்கள் சுமந்து செல்வர். அவர்களில் 4 பேர்கோடி நாட்டாமை என அழைக்கப்படுகின்றவர்களின் மேற்பார்வையில் பல்லக்கு தூக்குகின்றனர். பல்லக்கில் வரும் ஆதினகர்த்தர் பக்தர்களுக்கும், பொதுமக்களுக்கும் காட்சி அளிப்பதுடன், ஆசி வழங்குவார். நகர்வலம் வரும்போது ஆதீனத்தின் நிலத்தை குத்தகைக்கு எடுத்தவர்களும், பக்தர்களும் ஆதினத்திற்கு காணிக்கை வழங்குவார்கள்.
# பட்டினப்பிரவேசம் (ஆதீனம்)

## தடையுத்தரவு

தருமை ஆதீனம் குருமகா சன்னிதானம் மே மாதம் 22 ஆம் நாளன்று மயிலாடுதுறை நகரத்தில் பட்டினப்பிரவேசம் நிகழ்ச்சி நடத்துவதாக இருந்தது. இந்நிலையில் திராவிடர் கழகத் தொண்டர்கள் மனிதனை பல்லாக்கு மனிதர்கள் சுமப்பது காட்டுமிராண்டித்தனது, எனவே பட்டினப்பிரவேசம் நிகழ்ச்சியை தடைவிதிக்கக் கோரி மயிலாடுதுறை மாவட்ட ஆட்சியரிடம் புகார் அளித்தனர்.  
திராவிடர் கழகத்தவர் புகாரின் போரில் மயிலாடுதுறை வருவாய் கோட்டாச்சியர் தருமை ஆதினத்தின் பட்டினப்பிரவேச நிகழ்ச்சிக்கு ஏப்ரல் 27 ஆம் நாளன்று தடையுத்தரவு பிறப்பித்தார். பட்டினப்பிரவேசம் நிகழ்ச்சி குருவுக்கு பக்தர்கள் அளிக்கும் மரியாதையாகும். எனவே அதை மாற்றக் கூடாது என்று கூறி கோட்டாச்சியரின் உத்தரவை எதிர்த்து, பட்டினப்பிரவேசம் நிகழ்ச்சிக்கு அனுமதி கோரி, ஆன்மீக சமய பாதுகாப்பு பேரவையினர் மயிலாடுதுறை மாவட்ட ஆட்சியரிடம் மனு கொடுத்துள்ளனர்.
# பட்டினப்பிரவேசம் (ஆதீனம்)

## தடைக்கு எதிர்ப்புகள்

பல்லாண்டுகளாக நடந்து வரும் சைவ சமயம் சார்ந்த தொன்றுதொட்டு நடைபெற்று வரும் பட்டினப்பிரவேச நிகழ்ச்சிக்கு அரசு தடை விதித்தது குறித்து இந்து சமயத் தலைவர்கள் மற்றும் மக்களிடையே அரசுக்கு எதிராக பெரும் எதிர்ப்பு கிளம்பியுள்ளது.மதுரை ஆதீனத்தின் குருமகா சன்னிதானம் ஹரிஹர தேசிக பரமாச்சாரியர், சைவத்தையும், தமிழையும் பாதுகாக்கும் தருமபுரம் ஆதீனத்தின் பட்டினப்பிரவேசம் நிகழ்ச்சி பாரம்பரியமாக நடந்து வருவதை தடை செய்யக் கூடாது என்றும், உயிரைக் கொடுத்தாவது தருமபுர ஆதீனத்தின் பட்டினப்பிரவேசத்தை நடத்துவோம் எனச்சூளுரைத்துள்ளார்.  
தமிழ்நாடு சட்டப் பேரவையில் மே 4 அன்று இந்து சமய அறநிலையத் துறை மீதான மானியக் கோரிக்கை நடைபெறும் நிலையில், எதிர்க்கட்சித் தலைவர் எடப்பாடி பழனிசாமி கவன ஈர்ப்பு தீர்மானம் கொண்டு வந்தார். பின்னர் அவர் பேசுகையில், “தருமபுர ஆதீன பட்டினப்பிரவேசம் நிகழ்ச்சி நடைபெற வேண்டும்” என்று பக்தர்கள் விரும்புகின்றனர். இந்நிகழ்ச்சியில் மரியாதை குறைவு என எதுவும் கிடையாது என்று கூறினார்.பாரதிய ஜனதா கட்சியின் சட்டமன்றத் தலைவர் நயினார் நாகேந்திரன் பேசுகையில், பட்டின பிரவேசத்துக்கு விதிக்கப்பட்ட தடையை ஏற்றுக்கொள்ள முடியாது என்றும், இந்நிகழ்ச்சியை நடத்த வேண்டும் என்று வலியுறுத்திப் பேசினார்.
# பட்டினப்பிரவேசம் (ஆதீனம்)

## தடை நீக்கம்

கடந்த இரண்டு வாரங்களாக சர்ச்சைக்கு உள்ளாகியிருந்த தருமபுரம் ஆதீனத்தின் பட்டினப்பிரவேச நிகழ்வுக்கு அனுமதி வழங்க வேண்டும் என சைவ மடங்களை சேர்ந்த அடியார்கள் கோரிக்கை வைத்தனர். இந்த நிலையில், தருமபுர ஆதீன பட்டினப்பிரவேசத்திற்கு விதிக்கப்பட்டிருந்த தடையை தமிழக அரசு நீக்கியுள்ளது. பட்டினப்பிரவேசத்துக்கு தடை விதித்திருந்த கோடாட்டசியரே இந்த விவகாரத்தில் மீண்டும் ஒரு உத்தரவைப் பிறப்பித்து பட்டினப்பிரவேசத்துக்கு அனுமதி அளித்து 8 மே 2022 அன்று அறிவிக்கை வெளியிட்டுள்ளார்.
# பட்டினப்பிரவேசம் (ஆதீனம்)

## பட்டினப்பிரவேச நிகழ்ச்சி 2022

500 ஆண்டுகள் பழைமை வாய்ந்த தருமபுரம் சைவ ஆதின திருமடத்தில் ஆண்டுதோறும் ஆதி குருமுதல்வர் குருஞானசம்பந்தர் குருபூஜை பெருவிழா ஞானபுரீஸ்வரர் கோயிலில் 11 நாட்கள் கொண்டாடப்படும். இதில் 11ம் நாளான 22 மே 2022 அன்று பட்டினப் பிரவேசம் நிகழ்ச்சி நடைபெற்றது. குருமகா சன்னிதானத்தை சிவிகை பல்லக்கில் அமர வைத்து பக்தர்கள் துாக்கிச் சென்று ஆதின திருமடத்தின் நான்கு வீதிகளில் வலம் வந்தனர்.
# பட்டினப்பிரவேசம் (ஆதீனம்)

## பின்னணி

ஏப்ரல் மாதம் தமிழக ஆளுநர் ஆர். என். ரவி அவர்கள் ஒரு விழாவிற்கு தருமை ஆதீனத்திற்கு வருகை தந்த போது, ஆளுநருக்கு எதிராக திமுகவின் கூட்டணி கட்சியினர் கருப்புக் கொடி போராட்டம் நடத்தினர். இதுவே தருமை ஆதீனத்தின் பட்டினப்பிரவேசம் நிகழ்ச்சியை தடைசெய்வதற்கு காரணம் எனச்சுட்டிகாட்டப்படுகிறது.
# பட்டினப்பிரவேசம் (ஆதீனம்)

## இதனையும் காண்க

- தருமை ஆதீனம்
- திருவாவடுதுறை ஆதீனம்
- திருப்பனந்தாள் காசிமடம்
- மதுரை ஆதீனம்